
Az amerikai különleges műveleti erők alkalmazása a XX. Század végi, XXI. Század eleji közel-keleti konfliktusokban.

A hidegháború vége után, a gyorsan változó, sok ismeretlenes világban –Irán? India? Kína? Japán? Brazília?-, valamint a gazdasági válságok idején érdemesnek tartom, hogy visszatekintsünk pár, 3. és 4.GH-hoz tartozó konfliktusra.
Dolgozatomban azt vizsgálom, hogy a hadszíntéri főparancsnok személye, gondolkodásmódja, a rendelkezésre álló technológia és a kényszerek hogyan befolyásolhatják a különleges műveleti alakulatok alkalmazását, és ezen alakulatok mennyiben segíthetik elő a végső győzelem kivívását.
Ahhoz, hogy a kérdésre megtalálhassam a választ, három esetet tanulmányozok. Az I. Öbölháborút, azon belül is a Sivatagi Vihar Hadműveletet (Operation Desert Storm), ahol az amerikai erők hadszíntéri főparancsnoka Norman Schwarzkopf tábornok volt. Ez után az afganisztáni konfliktust vizsgálom (Operation Enduring Freedom) elsősorban a különleges alakulatok alkalmazásának szempontjából. A harmadik tanulmányom, az „Afgán modell” alkalmazása az észak-iraki hadműveletkben. Utóbbi két hadműveletnél a szövetséges csapatok parancsnoka Tommy Ray Franks volt.
A három esettanulmányban egyértelműen levezetem és bebizonyítom, hogy miért is fontos a különleges műveleti képesség, és miért is lehet kiválóan alkalmazni azt az aszimmetrikus hadviselés korában. Az értekezésem hasznos lehet a Magyar Honvédség számára, hiszen nekünk is van különleges műveleti képességünk, és talán nem elvetendő ötlet az ilyen irányultságú alkalmazása. 



